 **Bonyhád Város Önkormányzata**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ELŐTERJESZTÉS**

Bonyhád Város Önkormányzata Képviselő- testületének 2020.szeptember 3-i

rendes/rendkívüli testületi ülésére

|  |  |
| --- | --- |
| Tárgy: | Bonyhád Város Önkormányzata 2020. évi költségvetéséről szóló 2/2020. (II.14.) rendeletének módosítása. |
| Előterjesztő: | Filóné Ferencz Ibolya polgármester |
| Előterjesztést készítette: | Dr. Puskásné dr. Szeghy Petra  Fauszt Józsefné pénzügyi osztályvezető  Palkó Roland költségvetési csoportvezető |
| Előterjesztés száma: | 67. sz. |
| Előzetesen tárgyalja: | Humán Bizottság,  Pénzügyi Bizottság |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**I. Általános indoklás**

Bonyhád Városi Önkormányzat Képviselő-testülete a város 2020. évi költségvetését a 2/2020. (II.14.) rendeletével fogadta el. (Továbbiakban: Rendelet)

A jelenleg előterjesztett rendelet-módosítási javaslat a saját hatáskörben végrehajtott előirányzat-változások bejelentését és átvezetését, a Képviselő-testület által hozott határozatok Rendeleten történő átvezetését, valamint az év során bekövetkezett változásokhoz tartozó költségvetési előirányzatokra vonatkozó módosítási javaslatot tartalmazza.

**II. Részletes indoklás**

1. A Rendelet 1. §-ához

**a.)** **A** **saját hatáskörben végrehajtott előirányzat-módosításokat** az Államháztartásról szóló 2011. évi CXCV. törvény 34. § (1)-(4) bekezdésében kapott felhatalmazás, valamint a Bonyhád Város Önkormányzata 2020. évi költségvetésről szóló 2/2019. (II.14.) számú rendelete 12. § (1)-(2) bekezdésében foglalt szabályozás alapján terjesztjük elő. Hivatkozott szabályozások szerint a jóváhagyott bevételi, kiadási előirányzatok között saját hatáskörben az év közben engedélyezett, célhoz kötött támogatásértékű bevételek, átvett pénzeszközök, a központi költségvetésben tervezett kiadások önkormányzati és intézményi költségvetések közötti átcsoportosításra van lehetőség. Ezek költségvetési rendeleten történő átvezetése utólag történik. Emellett a költségvetési szervek vezetői, valamint az önkormányzat esetében a polgármester jogosultak - a Rendelet 12. § (3) bekezdésében szereplő összeghatárig - a kiemelt előirányzatok közötti átcsoportosításra.

Ezen a jogcímeken 26.983.287.- Ft összegű előirányzat-módosításra került sor, melynek tételei részletesen az alábbiak:

- Önkormányzatok működési támogatása 25.294.009.- Ft

ebből: Bérkompenzáció 534.269.- Ft

Ágazati pótlék 19.864.302.- Ft

Kulturális illetménypótlék 2.790.829.- Ft

2019. évi áll. tám. elsz. többlete 2.104.609.- Ft

- Működési támogatások az államháztartáson belülről 850.000.- Ft

ebből:

Solymár Imre Városi Könyvtár 400.000.- Ft

NKA pályázat

Önkormányzat:

Köztemetés költség térítése 450.000.- Ft

- Belföldi finanszírozás bevétele 839.278.- Ft

Államháztartáson belüli megelőlegezések

**b.) A veszélyhelyzetben a testület feladat-, és hatásköreit ellátó polgármesteri határozatok és a Képviselő-testület által hozott határozatok következtében szükséges módosítások:**

|  |  |  |  |
| --- | --- | --- | --- |
| **Határozat száma, tárgya** | **Előirányzat-módosítás** | | **Összeg**  **Ft-ban.** |
| **7/2020. (III.26.) önkormányzati rendelet:** önkormányzati helyiségek bérleti díj csökkentése | Tulajdonosi bevételek előirányzatának csökkentése | Általános tartalék előirányzatának csökkentése | 2.928.000.- Ft |
| **8/2020. (IV.1.) önkormányzati rendelet:** közterület használati (faházak után) díjak csökkentése | Működési bevételek előirányzatának csökkentése | Általános tartalék előirányzatának csökkentése | 318.000.- Ft |
| **41/2020. (III.18.) határozat:** veszélyhelyzeti tartalék elkülönítése | Dologi kiadások előirányzatának emelése | Általános tartalék előirányzatának csökkentése | 5.000.000.- Ft |
| **67/2020.(III.26.) határozat:** "Ablonczy ház"bérleti díj elengedés 03.01-06.30-ig. | Általános tartalék előirányzatának csökkentése | Működési bevételek előirányzatának csökkentése | 232.875.- Ft |
| **91/2020. (IV.01.) határozat:** taxiállomások által fizetendő használati díj csökkentése | Általános tartalék előirányzatának csökkentése | Működési bevételek előirányzatának csökkentése | 63.000.- Ft |
| **109/2020. (IV.8.) határozat:** Felvidékiek Egyesülete szoborállítása | Átvett pénzeszköz előirányzatának csökkentése  Pénzeszköz átadás előirányzatának emelése | Beruházási kiadások előirányzatának csökkentése | 1.000.000.- Ft  3.000.000.- Ft  2.000.000.- Ft |
| **111/2020. (VI.14.) határozat:** intézmények által beszedett bérleti díjak csökkentése | Gazdasági Ellátó Szervezet működési bevételek előirányzatának csökkentése  Bonyhádi Varázskapu Bölcsőde és Óvoda működési bevételek előirányzatának csökkentése | Általános tartalék előirányzatának csökkentése | 1.313.000.- Ft  548.000.- Ft  1.861.000.- Ft |
| **117/2020. (IV.15.) határozat:** gépjárműadó bevétel elvonása | Felújítási kiadások előirányzatának csökkentése:  - Önkormányzati lakás vásárlás előirányzatának csökkentése  - Ifjúsági Ház felújítása előirányzat csökkentése  - Szent Imre utcai ingatlanok nyílászáró és vakolat felújítás előirányzat csökkentése  Általános tartalék előirányzatának csökkentése | Közhatalmi bevételek előirányzatának csökkentése | 52.500.000.- Ft  10.000.000.- Ft  22.000.000.- Ft  18.000.000.- Ft  2.500.000.- Ft |
| **163/2020. (V.27.) határozat:** Óvodai csoportok számának csökkentése: | Engedélyezett álláshelyek számának csökkentése  Óvoda személyi juttatás előirányzatának csökkentése  Munkaadókat terhelő járulékok és szociális hozzájárulási adó előirányzatának csökkentése | Általános tartalék előirányzatának emelése | - 2 fő  2.688.000.-  416.640.-  3.104.640.- |
| **383/2020. (VI.25.) határozat:**  Tagi kölcsön nyújtása Völgységi Termál Vízfeltáró Kft. részére | Belföldi finanszírozás kiadási előirányzatának emelése | Általános tartalék előirányzatának csökkentése | 300.000.- Ft |
| **409/2020. (VII.30.) határozat:**  Bonyhád Völgység Labdarúgó Clubnak Tao önrész biztosítása | Felhalmozási célú pénzeszköz átadás előirányzatának emelése | Általános tartalék előirányzatának csökkentése | 5.000.000.- |
| **410/2020. (VII.30.) határozat:**  BIP Kft részére pótbefizetés | Működési célú pénzeszközátadás előirányzatának emelése | Általános tartalék előirányzatának csökkentése | 4.019.820.- |

**c.) Az Önkormányzat költségvetésére vonatkozó módosítási javaslatok**

adatok Ft-ban

|  |  |  |  |
| --- | --- | --- | --- |
| **ö**  **Megnevezés** | **Előirányzat-módosítás** | | **Összeg**  **Ft-ban.** |
| 1. Lakbéremelés elmaradása miatti előirányzat csökkentés | Tulajdonosi bevételek előirányzatának csökkentése | Általános tartalék előirányzatának csökkentése | 3.200.000.- |
| 2. Közterület használati díj elmaradása miatti előirányzat csökkentés | Működési bevételek előirányzatának csökkentése | Általános tartalék előirányzatának csökkentése | 204.000.- |
| 3. Sportinfrastuktúra  - Sportlétesítmény részére pótelőirányzat biztosítása | Általános tartalék előirányzatának csökkentése | Beruházási kiadások előirányzatának  emelése ÁFA-val | 1.200.000.- |
| 4. ÉMÁSZ részvény eladása | Általános tartalék előirányzatának emelése | Részesedések értékesítése bevételi előirányzat emelése | 15.438.387.- |
| 5. Osztalék bevétel csökkenése | Tulajdonosi bevételek előirányzatának csökkentése | Általános tartalék előirányzatának csökkentése | 500.000.- |
| 6. ÖTE támogatás előirányzat csökkentése | Általános tartalék előirányzatának emelése | Egyéb működési kiadások előirányzatának csökkentése | 1.800.000.- |
| 7. Börzsöny buszmegálló építéséhez pénzeszköz átadás | Pénzeszközátadás előirányzatának emelése | Dologi kiadások előirányzatának csökkentése | 500.000.- |
| 8. Biztosítási kártérítés előirányzatának csökkentése | Működési bevétel előirányzatának csökkentése | Általános tartalék előirányzatának csökkentése. | 4.000.000.- |
| 9. 305/2020. (VI.30.) Kormányrendelet miatti előirányzat rendezés | Önkormányzatok működési támogatása előirányzatának emelése | Működési célú pénzeszköz átadás előirányzatának emelése  Önkormányzati tartalék előirányzatának emelése  Varázskapu Bölcsőde és Óvoda személyi juttatás előirányzatának emelése  Munkaadókat terhelő járulékok előirányzatának emelése | 47.474.899.-  13.865.800.-  23.860.099.-  8.440.693.-  1.308.307.- |
| 10. Állami támogatás növekmény | Önkormányzat működési támogatása előirányzatának emelése | Átvett pénzeszköz előirányzatának csökkentése  Általános tartalék előirányzatának emelése | 57.754.100.-  46.409.000.-  11.345.100.- |
| 11. Diáksport támogatás csökkentése | Egyéb működési célú támogatások előirányzatának csökkentése | Általános tartalék előirányzatának emelése | 500.000.- |
| 12. Műfüves pálya TAO önrész csökkenése | Általános tartalék előirányzatának emelése | Beruházási kiadások előirányzatának csökkentése  Általános forgalmi adó előirányzatának csökkentése | 3.149.606.-  850.394.- |
| 13. Járulékcsökkenés:  - Gondozási Központnál  - Bonyhád Város Önkormányzatánál | Céltartalék előirányzatának emelése  Általános tartalék előirányzatának emelése | Működési célú pénzeszköz átadás előirányzatának csökkentése  Munkaadókat terhelő járulékok előirányzatának csökkentése | 1.342.000.-  363.000.- Ft |
| 14. Önkormányzat felújítási előirányzat rendezése | Felhalmozási célú pénzeszköz átadás előirányzatának emelése | Önkormányzati lakások és helyiségek előirányzatának csökkentése  Felújítási ÁFA előirányzatának csökkentése | 3.074.216.-  2.420.643.-  653.573.- |
| 15. Állami támogatás módosítása | Önkormányzat működési támogatása előirányzatának csökkentése | Általános tartalék előirányzatának csökkentése | 13.862.502.- |
| 16. Fordított ÁFA miatti módosítás | Dologi kiadások előirányzatának emelése | Beruházási kiadások előirányzatának csökkentése | 80.879.000.- |

1. Az önkormányzat költségvetésében a lakbér bevétel tervezésekor 2020. május 1-jétől kezdődően a lakbérek emelésével számoltunk, melyet az önkormányzati lakások, helyiségek bérletéről és elidegenítéséről, a lakások bérleti díjáról, valamint a lakbértámogatás szabályairól szóló 7/2016 (IV.22.) önkormányzati rendelet módosításával terveztünk biztosítani.

A fent hivatkozott rendelet módosítását, így a lakás bérleti díjának emelését a Képviselő-testület az 1/2020. (I.24.) rendeletével elfogadta.

A veszélyhelyzet idején azonban a polgármester a 7/2020. (III.26.) önkormányzati rendeletével a lakbéremelésről szóló rendeletet hatályon kívül helyezte, így lakbérek május 1-jei emelésére nem került sor.

2. A veszélyhelyzet megszűnésével összefüggő átmeneti szabályokról és a járványügyi készültségről szóló 2020. évi LVIII. törvény 69. § (2) bekezdése alapján a vendéglátó üzletek üzemeltetőjének 2020. május 4-től szeptember 1. napjáig nem kell közterület használati díjat fizetnie, melynek összegét zárolásra javasoljuk.

3. A képviselő – testület 409/2020. (VI.23.) határozatához tartozó előterjesztésben kapott arról tájékoztatást, hogy a Városi Sporttelepnél milyen eszközberuházás szükséges, melyet a lenti táblázatban szerepeltetünk és a rendeletben ezen forrásigényt elkülönítjük.

|  |  |  |  |
| --- | --- | --- | --- |
| Megnevezés | Költsége | Beszerzés éve | Pótelőirányzati javaslat |
| Útbaigazító, tájékoztató táblák | 200.000.- | 2020. | 200.000.- |
| Jegypénztár és beléptető bútorozása, eszközei, kiegészítői (Szükséges: irodai szék, pénztárgép, pénzkazetta/bútorszéf.) | 200.000.- | 2020. | 200.000.- |
| Iroda helyiség bútorai, kiegészítői (Szükséges: irodai székek) | 100.000.- | 2020. | 100.000.- |
| Vezérlő helyiség berendezései, kiegészítői (Szükséges: irodai szék) | 100.000.- | 2020. | 100.000.- |
| Klubszoba berendezései, kiegészítői (Szükséges: modulárisan rendezhető asztalok, rakásolható székek megrendelői igény szerint, ) | 1.900.000.- | 2020. | 600.000.- |
| Büfé és büféhez kapcsolódó terek (tároló, személyzeti öltöző) berendezései, eszközei, kiegészítői a büfépult kivételével (Büfépult, polcok, 2 db hűtő, mikrohullámú sütő, mosogatótálca, csaptelep, sörcsap, pénztárgép, kávéfőző, 6 db bárszék konszignáció szerint kivitelező vállalása, valamint a beépített szekrény is. Szükséges: zárható fém öltözőszekrény.) | **-** | **-** | **-** |
| Karbantartó épület minden bútora, szerszáma, felszerelése, kiegészítője (Karbantartási eszközök: karbantartásért felelős személy által kiválasztva. Terven jelöltek szerint szükséges: konyhaszekrény mosogatótálcával, csapteleppel, étkezőasztal 2 db székkel, 2db zárható fém takarítószer tároló szekrény, zárható fém öltözőszekrény. Igény szerint szükséges lehet mikrohullámú sütő, hűtőszekrény.) | **0** | **-** | **-** |

Tekintettel arra, hogy Sportlétesítmények intézménye költségvetésében a dologi kiadásra elszámolt összegek lényegesen alacsonyabbak az időarányos szintnél, ezért a teljes, 2.500.000.- Ft-ot nem szükséges pótelőirányzatként biztosítani. A javasolt összeg 1.200.000.- Ft, amellyel a beruházási kiadások előirányzatát javasoljuk megnövelni.

4. Bonyhád Város Önkormányzata 1996. évben 2.170.000.- Ft értékű kárpótlási jegy beváltásával 487 db ugyanazon névértékű részvényhez jutott. A részvények értéke az évek során folyamatosan emelkedett, a 10.000.- Ft értékű részvény 31.200.- Ft-os árfolyamértéken került beváltásra. Az évek során emellett az önkormányzat éveken keresztül 600.000 - 800.000.- Ft/év osztalékban részesült. A részvények beváltására központi rendelkezés alapján azt követően került sor, hogy az E.ON Hungária Zrt. vételi jogot gyakorolt az Émász Nyrt. részvényeire.

A vételi jog gyakorlását követően a társaság részvényeinek tőzsdei forgalma megszűnt. A vételi jog gyakorlása biztosította azt, hogy a kisrészvényesek - így Bonyhád Város Önkormányzata is - méltányos vételár mellett értékesíthették a részvényeiket.

5. Előzőekkel összefüggésben 2020. évben az Émász Nyrt-től osztalékbevétel nem érkezik, emiatt annak tervezett összegét zárolásra javasoljuk.

6. Az Önkéntes Tűzoltó Egyesület részére a Rendelet 4.800.000.- Ft összegű működési támogatás tartalmaz, mely összeg a működés kiadásainak támogatása mellett egy rendezvény kiadásaihoz való hozzájárulást is tartalmazta.

A tervezett rendezvény megtartására nem került sor, emellett a veszélyhelyzet alatt az egyesület más, költségtakarékos módon működött, így - az egyesület vezetőjével egyeztetve - 1.800.000.- Ft támogatás zárolására teszünk javaslatot.

7. A Bonyhád-Börzsönyért Egyesület a településrészen lévő buszmegálló felújításához kér támogatást, melyet javasolunk részükre pénzeszköz átadás formájában rendelkezésre bocsátani.

8. Az ingatlanokra kötött biztosítási szerződés alapján a Perczel Mór utca 5. épületre vonatkozóan a biztosító által fizetett összeg a tervezett összeg alatt maradt, emiatt a tervezettől elmaradó összegét zárolásra javasoljuk.

9. A 305/2020. (VI.30.) Kormányrendelet a települési önkormányzatok által biztosított egyes közszolgáltatásokat érintő bérintézkedések kiadásainak támogatásáról rendelkezik. A támogatás a minimálbér és a garantált bérminimum 2020. január 1-jétől történő emelésének, valamint a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII. 30.) Korm. rendelet módosításáról szóló 24/2020. (II. 24.) Korm. rendelet szerinti, 2020. július 1-jétől hatályba lépő illetményemeléseinek ellentételezéséhez nyújt támogatást.

A Kormányrendelet az egyes feladatokhoz tartozóan, elkülönítetten tartalmazza a forrásokat., melynek együttes összege 47.474.899.- Ft.

Fenti összegből 13.865.800.- Ft-ot képez a Völgységi Önkormányzatok Társulása által ellátott közös feladatellátáshoz központi forrás, melyet Bonyhád Város Önkormányzata a Társulás részére átad.

A nevesített, július 1-jétől életbe lépő béremelés 5 hónapra vonatkozó összege járulékokkal együtt 9.749.000.- Ft, mely a Varázskapu Bölcsőde és Óvoda részére került átadásra.

A minimálbér és a garantált bérminimum kifizetéséhez szükséges összegeket a költségvetési keretek már tartalmazzák, ezért az Önkormányzatnál nevesített táblázat szerinti összege 23.860.099.- Ft-os összege tartalékba helyezhető.

10. Az állami támogatások egyik eleme a társult települések száma, lakosságszáma, a nemzetiségi önkormányzatok száma alapján központilag meghatározott, önkormányzati hivatali működési támogatása. Ennek költségvetésben tervezendő összegét a 2019. december 31-én fennálló, a társult települések száma alapján hagyták jóvá. A 2020. január 1-jén csatlakozó települések miatt a támogatás összege módosításra került, amelynek következtében a központi források összege megemelkedett. A központi forráshoz kiadás már nem társul, ezért annak összege az önkormányzat tartalékát növeli.

11. A három diáksport egyesületek részére a Rendeletben jóváhagyott 2.000.000.- összegű keret csökkentését javasoljuk, tekintettel arra, hogy az egyesületek a veszélyhelyzet ideje alatt nem működtek. A zárolás következtében egyenként 166.000.- Ft-tal csökken a támogatás.

12. A városi sportpályán kialakításra kerülő műfüves pálya TAO támogatással valósul meg. A költségvetésben tervezett összegéhez képest a szerződés szerinti kiadások 4 millió Ft-tal maradnak a tervezett alatt, mely összeg önkormányzati tartalékba helyezését javasoljuk.

13. A munkaadókat terhelő járulékok mértéke a szociális hozzájárulási adóról szóló 2018. évi törvény 2. § (1) bekezdése alapján 2020.07.01-től a korábbi 17,5 %-ról 15,5 %-ra csökken. Ez a Völgységi Önkormányzatok Társulása által fenntartott Gondozási Központot is érinti. A járulék csökkenés következtében felszabaduló összeggel az Önkormányzatnál céltartalékot képzünk, tekintettel arra, hogy annak összege fel nem használható.

A járulékcsökkenés érinti az Önkormányzat személyi juttatását is, ennek összege az általános tartalékot növeli.

14. A Perczel Mór utca 4. szám alatti társasház tulajdonosai az ingatlan tetőfelújításáról döntöttek. Az önkormányzat tulajdoni része alapján fizetendő pénzeszköznek a társasház részére történő átadásának összegét az önkormányzati lakások és helyiségek felújítására elkülönített 10.000.000.- Ft-os kerete terhére javasoljuk.

15. Az állami támogatások évközi módosítására a 2020. május 31-i határidőben volt mód. Az adatszolgáltatásban a későbbiekben részletezett okok miatt a gyermekétkeztetéshez tartozó bevételek és kiadások módosítására, valamint az óvodai ellátást igénybevevők létszámának emelésére került sor. A módosítások együttesen 13.862.502.- Ft állami támogatás csökkenést eredményeznek, mely összeggel az önkormányzati tartalékot csökkentjük.

16. A TOP 1.1.3-15, az agrárlogisztikai központ létesítése projekthez tartozó általános forgalmi adót a beruházási kiadások között terveztük meg. Tekintettel arra, hogy a kivitelezővel kötött szerződésben fordított ÁFA szerepel, az ÁFA összegét a dologi kiadások közé kell átcsoportosítani.

**d.) Intézmények költségvetését érintő módosítási javaslatok:**

|  |  |  |  |
| --- | --- | --- | --- |
| **Intézmény, jogcím megnevezése** | **Előirányzat-módosítás** | | **Összeg**  **Ft-ban** |
| **1. Bonyhádi Varázskapu Bölcsőde és Óvoda** | Személyi juttatás előirányzatának csökkentése  Munkaadókat terhelő járulékok előirányzatának csökkentése | Önkormányzati tartalék előirányzatának emelése | 2.423.000.-  376.000.-  2.799.000.- |
| **2. Vörösmarty Mihály Művelődési Központ:** elmaradt fesztivál miatt | Dologi kiadások előirányzatának csökkentése | Önkormányzati tartalék előirányzatának emelése | 6.000.000.- |
| **3. Járulékcsökkentés előirányzat rendezése** | Munkaadókat terhelő járulékok előirányzata csökkentése:  - Óvoda  - Sportcentrum  - Gazdasági Ellátó Szervezet  - Völgységi Múzeum  - Művelődési Központ  - Solymár Imre Városi Könyvtár  - Bonyhádi Közös Önkormányzati Hivatal | Önkormányzati tartalék előirányzatának emelése | 2.407.000.-  206.000.-  223.000.-  97.000.-  413.000.-  140.000.-  2.420.000.-  5.906.000.- |
| **4. Működési bevételek zárolása** | Működési bevétel előirányzatának csökkentése:  - Óvoda  - Sportcentrum  - Művelődési Központ  - Völgységi Múzeum | Önkormányzati tartalék előirányzatának csökkentése | 548.000.-  2.100.000.-  4.500.000.-  350.000.-  7.498.000.- |
| **5. Sportcentrum:**  Kiadások és bevételek zárolása váraljai tábor | Működési bevételek előirányzatának csökkentése | Dologi kiadások előirányzatának csökkentése | 2.000.000.- |
| **6. Gazdasági Ellátó Szervezet:** gyermekétkeztetés előirányzat rendezése | Dologi kiadások előirányzatának csökkentése (vásárolt élelmezés) | Működési bevételek előirányzat csökkentése (térítési díj)  Működési bevételek előirányzatának csökkentése (ÁFA visszatérülés)  Önkormányzati általános tartalék előirányzatának növelése | 38.901.000.-  15.922.000.-  4.319.000.-  18.660.000.- |
| **7. Völgységi Múzeum:**  végkielégítés | Személyi juttatás előirányzat emelése  Munkaadókat terhelő járulékok előirányzatának emelése | Önkormányzati tartalék előirányzatának csökkentése | 4.483.000.-  695.000.-  5.178.000.- |
| **8. Művelődési Központ:**  Személyi juttatás rendezése | Személyi juttatások előirányzata csökkentése  Munkaadókat terhelő járulékok előirányzat csökkentése | Önkormányzati tartalék előirányzatának emelése | 1.972.000.-  306.000.-  2.278.000.- |
| **9. Solymár Imre Városi Könyvtár** | Személyi juttatások előirányzatának csökkentése  Munkaadókat terhelő járulékok előirányzatának csökkentése | Önkormányzati tartalék előirányzatának emelése | 354.000.-  55.000.-  409.000.- |

Az intézményi költségvetések félévi végrehajtásának elemzése az intézményvezetők és a számviteli feladatokat ellátó Gazdasági Ellátó Szervezet, valamint a fenntartó által megtörtént. Az elemzés célja az volt, hogy a költségvetésben szereplő eredeti előirányzatok és tényleges bevételek és kiadások áttekintését követően az intézmények részére rendelkezésre álló előirányzatok az év vége felé közeledve is biztosítsák a feladatellátáshoz szükséges forrásokat.

Az elemzés a kiadások minden csoportjára, valamint a bevételek teljesítésének alakulására is kiterjedt.

A költségvetések végrehajtásának alakulására a 40/2020. (III.11.) Kormányrendelettel kihirdetett veszélyhelyzet, az intézménylátogatások szünetelésének elrendelése hatással volt, a költségvetés egyes előirányzati csoportjai teljesítési mutatói esetenként eltérnek az erre az időszakra jellemző teljesítésektől.

A személyi juttatásoknál az ilyen időszakra jellemző teljesítések tapasztalhatók, a teljesítési mutatók az időarányosak, vagy időarányos teljesítési szint alattiak. Mint ismert az önkormányzat a vészhelyzettel összefüggésben a személyi juttatások kiadásai korlátozására vonatkozóan döntést, intézkedést nem hozott.

Az előirányzati csoportban az évközi változásokkal összefüggő módosításokra teszünk javaslatot a Varázskapu Bölcsőde és Óvoda esetében, ahol a veszélyhelyzet kihirdetése kapcsán megbízásos jogviszonyok szűntek meg, így az ehhez tartozó kiadások zárolására teszünk javaslatot.

A Vörösmarty Mihály Művelődési Központban - az előző intézményhez hasonlóan - szintén a megbízásos jogviszonyok megszűnése miatti előirányzatokat zároljuk.

Völgységi Múzeumban a közalkalmazotti jogviszonyok átalakításához tartozóan jelen ismereteink szerint végkielégítés kifizetésére kerül sor, melynek összege pótelőirányzatát javasoljuk.

A Solymár Imre Városi Könyvtárban az elmaradt könyvfesztiválhoz tartozó személyi juttatás zárolását szerepeltetjük.

A munkaadókat terhelő járulékoknál az előzőekben ismertetett változás miatt elvonásra javasoljuk a megmaradó előirányzatot. Ennek alapján valamennyi intézmény esetében az 5 hónapra jutó maradvány elvonásra kerül.

A dologi kiadásoknál az időarányos mértékhez képest előirányzati maradványok látszanak. Alacsonyabbak a működéshez kapcsolódó kiadások, így a javítási, karbantartási kiadások, továbbá kismértékben az energia költségek összege a tervezettnél. Alacsonyabb teljesítési mutatók ellenére ebbe a csoporthoz tartozóan jelenleg nem javasolunk módosítást, tekintettel arra, hogy annak év végéig várható volumene jelenleg pontosan nem határozható meg. A teljesítési adatokat december hónapban tekintjük át, majd annak függvényében teszünk javaslatot az esetleges módosításra.

A Gazdasági Ellátó szervezet esetében a vásárolt élelmezés kiadásait, valamint az ezzel összefüggésben álló térítési díjak bevételének módosítását javasoljuk nagy összegben. A módosítást az indokolja, hogy a Petőfi Sándor Általános Iskolában folyó gyermekéteztetést szeptember 1-jétől kezdődően már nem Bonyhád Város Önkormányzata biztosítja. Ezzel összefüggésben már május hónap folyamán megtörtént a hozzá kapcsolódó állami támogatásról való lemondás, melynek összege a most zárolásra javasolt előirányzatokkal szinte azonos. Az intézményt érintően zárolásra javasoljuk továbbá az ÁFA megtérülés összegét is, tekintettel arra, hogy az intézmény a központi szabályozás alapján éves ÁFA bevallóvá válik, így a visszaigénylésre 2021. évben kerül sor.

A Művelődési Központnál zárolásra javasoljuk az augusztus hónapra tervezett fesztiválhoz a költségvetésben biztosított előirányzat összegét.

Sportcentrum intézményénél a váraljai tábor bevételi és dologi kiadási előirányzatát azonos összegben javasoljuk zárolni.

Az intézményi működési bevételeknél azok előirányzata csökkentését javasoljuk, figyelemmel arra, hogy a tervezett bevétel az év végéig nem teljesíthető.

**Tisztelt Képviselő-testület!**

A Rendelet módosításával az önkormányzat pénzügyi egyensúlya továbbra is fennáll, a betervezett feladatok finanszírozása az év további részében is biztosítható.

Az önkormányzat általános és pályázati tartaléka az év elején 11.000.000.- Ft volt, amely a meghozott döntések és a jelenleg javasolt módosításokat követően jelentősen emelkedett, összege a Rendelet-tervezet elfogadását követően 49.197.029.- Ft-ra emelkedett. A tartalék elsődlegesen a 2020. évi költségvetéshez áll rendelkezésre, azonban kedvező esetben annak összege a 2021. évi költségvetés kiadásaihoz áll rendelkezésre.

**A rendelet 2. §-ához**

A rendelet mellékleteit tartalmazza.

**A rendelet 3. §-ához**

A hatályba léptető rendelkezéseket tartalmazza.

Kérem a Tisztelt Képviselő-testületet a rendelet-tervezet megvitatás utáni elfogadására.

Bonyhád, 2020. augusztus 14.

Filóné Ferencz Ibolya

polgármester